text: Søndag var der blomsterkunst på slottet
  22 maj 2016 kl. 17.02
  Alle blomsterelskere kunne få deres lyst styret i Gram Slotshave søndag.
  Der var blomsterkunst i fuldt flor, da Gram Slot dannede rammen om det sydvestjyske afdelingsmesterskab i blomsterkunst.
  Vi er på Gram Slot. Så de to opgaver er relateret til slottet.
  
  Vinderen går videre til Danmarksmesterskabet senere på året.
  En af opgaverne var blandt andet at lave en vifte – og konkurrencen er fuldstændigt ligesom når kokkene dyster: Alle har samme råmateriale. Samme blomster til alle.
  - Vi er på Gram Slot. Så de to opgaver er relateret til slottet. Den første er en stor sommerkurv, der skal pyntes til en fest i parken. Den anden opgave er en vifte til genfærdet, den gale grevinde der går igen her på slottet, forklarer formand for Sydvestjysk afdeling af Danske blomsterhandlere, Henriette Frandsen, til TV SYD.
  De to opgaver skulle løses på to en halv time.
  Vinderne blev Rikka Jensen og Søren Starup Kaaris fra Blomsterhuset i Esbjerg og eleven Anne fra Larsens Blomster i Varde.
  Danmarksmesterskabet afholdes på Hindsgavl Slot til september.
  